Serabhi

Serabhi (Sanskerta: ro'om) iyâ arèya jhâjhânan kona sè asalla ḍâri Indonèsia sè èrakèra ella èkennal ḍâri jhâman Kerajaan Mataram. Kakanan rèya pan-saponapan kalè èsebbhut ḍâlem Serat Cènthini, sè ètolès sareng ngangodâdhân keraton Surakarta sè abiddhâ 1814-1823 atas parèntana Pakubuwana V, mènangka ka'-angka' ḍâlem prosesi ijhâb otabâ kabinan, ruwahan bân otamana ghu'-ghângghu'. Neng tembhâng (pupuh) ka-157 bâit 18 ècarètaaghi jhâ' Serabhi sala sèttong ḍâri bânynya' jhâjhânan è tanèyan bengko neng bâkto tèngghuwân wayang kolè' è bâkto malem. È sebbhutaghi jhughân, jhâ' sanga' macem serabhi jhughân aropaaghi bâgiyân ḍâri macemma kakanan sè parlo èsiyapaghi ghâbây bâ'-sabâ' ḍâlem tèngghuwân wayang bân ruwâtan(Pupuh 157:7–8).

Pakar kakanan, Bondan Winarno ngocaaghi jhâ' kamungkinan kakanan rèya ollè pangarona ḍâri bhudhâjâ kakanan india bân jhughân Belanda. È Jhâbâ Bârâ' èkennal nyamana surabi otabâ sorabi. Serabhi iyâ arèya rotè kona Indonèsia sè èghâbây ḍâri teppong bherres bân patè. Serabhi sè kaonang neng Indonèsia iyâ arèya Serabhi bandung bân serabhi solo.

 Bahan bân Karakteristigghâ 

Bahan dhâsar kaangghuy aghâbây serabhi iyâ arèya teppong bherres, patè bân bujâ. Macem sè laèn iyâ arèya serabhi manès bân ghulâ, èberri' bâu panḍân otabâ vanili. Ngangghuy cara kona, è bânnya' kennângan è Jhâbâ bân Lampung, serabhi èmassa' ngangghuy bâjhân cellot kèni' bân èpangghâng è attassa areng otabâ kaju. Manai sè modern, akadhi è solo èmassa' ngangghuy bâjhân kèni'.

 Sombher